CELEX: 31974R3301
Language: hr
Date: 1974-12-19 00:00:00
Title: Uredba Vijeća (EEZ) br. 3301/74 od 19. prosinca 1974. o bescarinskom uvozu malih pošiljaka robe nekomercijalne naravi unutar Zajednice

02/Sv. 021
            
            
               HR
            
            
               Službeni list Europske unije
            
            
               6
            
         31974R3301
   
               L 354/55
            
            
               SLUŽBENI LIST EUROPSKE UNIJE
            
            
               19.12.1974.
            
         
      UREDBA VIJEĆA (EEZ) br. 3301/74
   od 19. prosinca 1974.
   o bescarinskom uvozu malih pošiljaka robe nekomercijalne naravi unutar Zajednice
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 43. i 235.,
   uzimajući u obzir prijedlog Komisije,
   uzimajući u obzir mišljenje Skupštine (1),
   uzimajući u obzir mišljenje Gospodarskog i socijalnog odbora (2),
   budući da se u članku 32. stavku 2. točki (c) Akta o pristupanju (3) predviđa da se na uvoz u smislu odredaba o oslobođenju od poreza koje se primjenjuje na osobe koje putuju iz jedne države članice u drugu od dana pristupanja primjenjuje carinsko oslobođenje; budući da je svrha te odredbe olakšati osobne kontakte unutar proširene Zajednice;
   budući da razmjena malih pošiljaka robe doprinosi učvršćivanju odnosa između privatnih osoba koje borave u različitim državama članicama, upravo kao što to čini i kretanje osoba; budući da se zbog sličnosti tih situacija Direktivom Vijeća br. 74/651/EEZ (4) od 19. prosinca 1974. o poreznim oslobođenjima koje treba odobriti pri uvozu malih pošiljaka robe nekomercijalne naravi unutar Zajednice predviđa oslobođenje od poreza na promet i trošarina za male pošiljke robe koje privatna osoba iz jedne države članice šalje privatnoj osobi u drugoj državi članici;
   budući da iz istog razloga, analogno pravilima o izuzeću predviđenih člankom 32. stavkom 2. točkom (c) Akta o pristupanju, treba uvesti oslobođenje od carina i pristojbi s istovjetnim učinkom za male pošiljke robe koje se šalju između Zajednice kakva je prvobitno osnovana i novih država članica ili između novih država članica; budući da se s tim ciljem treba pozvati na članak 235. Ugovora;
   budući da se takvo oslobođenje, kada je to prikladno, treba odobriti i za iznose koji se naplaćuju na razmjenu robe između država članica u okviru zajedničke poljoprivredne politike i za iznose propisane za robu obuhvaćenu Uredbom Vijeća (EEZ) br. 1059/69 (5) od 28. svibnja 1969. o utvrđivanju trgovinskih aranžmana koji se primjenjuju na određenu robu dobivenu preradom poljoprivrednih proizvoda, kako je zadnje izmijenjena Uredbom (EEZ) br. 1491/73 (6),
   DONIJELO JE OVU UREDBU:
   Članak 1.
   1.   Roba koja ispunjava uvjete iz članaka 9. i 10. Ugovora i koju privatna osoba, bez obzira na to gdje je njezino trajno ili uobičajeno boravište ili glavni ured, šalje drugoj privatnoj osobi u malim pošiljkama nekomercijalne naravi između Zajednice kakva je prvobitno osnovana i novih država članica ili između novih država članica, oslobađa se carina i pristojbi s istovjetnim učinkom, pod uvjetom da je na temelju Direktive Vijeća br. 74/651/EEZ oslobođena od poreza.
   2.   U razmjeni robe između država članica pod istim se uvjetima odobrava izuzeće za iznose koji se naplaćuju u okviru zajedničke poljoprivredne politike i iznose propisane za robu obuhvaćenu Uredbom (EEZ) br. 1059/69.
   Članak 2.
   Ova Uredba stupa na snagu 1. travnja 1975.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. prosinca 1974.
      
         
            Za Vijeće
         
         
            Predsjednik
         
         J. P. FOURCADE
         
      
   
   
      (1)  SL C 19, 12.4.1973., str. 40.
   
      (2)  SL C 69, 28.8.1973., str. 1.
   
      (3)  SL L 73, 27.3.1972., str. 14.
   
      (4)  SL L 354, 30.12.1974., str. 57.
   
      (5)  SL L 141, 12.6.1969., str. 1.
   
      (6)  SL L 151, 7.6.1973., str. 1.